אדריאן ברודי

אדריאן ניקולס ברודי (באנגלית: Adrien Nicholas Brody; נולד ב-14 באפריל 1973) הוא שחקן קולנוע ומפיק קולנוע יהודי-אמריקאי. זוכה שני פרסי אוסקר לשחקן הטוב ביותר. זכה לפרסום רב כאשר גילם את התפקיד הראשי בסרט "הפסנתרן" (2002) של רומן פולנסקי, שעליו זכה בפרס האוסקר והיה לשחקן הצעיר ביותר שזכה באוסקר על תפקיד ראשי. ברודי הוא גם האמריקאי השני (לאחר כריסטופר למברט) שזכה בפרס סזאר לשחקן הטוב ביותר. ב-2025, זכה בפרס אוסקר לשחקן הטוב ביותר פעם נוספת עבור משחקו בסרט "הברוטליסט".

ילדות ונעורים
ברודי נולד בקווינס שבניו יורק לאליוט ברודי, מורה להיסטוריה, ולסילביה פלאצ'י (פלאכי), צלמת ידועה, שנמלטה כילדה מהונגריה לאחר דיכוי המרד ההונגרי על ידי ברית המועצות בשנת 1956. אביו של ברודי יהודי. אימו של ברודי, יהודייה גם כן, גדלה כקתולית לזוג הורים מעורב – (אמה יהודייה ואביה קתולי). ברודי אמר כי גדל בלי זיקה חזקה לדת כלשהי.
כילד היה מציג מופעי קסמים בשם "אדריאן המדהים" ("The Amazing Adrien") במסיבות ימי הולדת. הוריו רשמו אותו ללימודי משחק בבית ספר לאמנויות הבמה בניו יורק, על מנת להרחיקו מהשפעות חברתיות שליליות.

קריירה
ברודי מופיע בסרטים מאז היותו בן 15. הוא הופיע בתפקידים ראשיים במספר סרטים, כולל סרט בבימויו של בארי לוינסון, אך לא הפך לכוכב. הקריירה שלו החלה לנסוק כאשר קיבל שבחים על תפקידיו בסרטו של ספייק לי "הקיץ של סאם" (Summer of Sam) ובסרט המלחמה של טרנס מאליק "הקו האדום". אולם את פרסומו העולמי קנה בתפקידו בסרט "הפסנתרן" של רומן פולנסקי. בהכנה לתפקיד הסתגר ברודי במשך חודשים, ויתר על מכוניתו ודירתו, למד לנגן שופן על הפסנתר, והשיל 14 קילוגרמים ממשקלו. המאמץ השתלם – ההופעה המרשימה שלו בסרטו של פולנסקי זיכתה אותו במועמדות כמעט לכל פרס אפשרי כשחקן בשנת 2002, כשזכה בפרס הסזאר, בפרס האוסקר, בפרס אגודת המבקרים בארצות הברית, ועוד.

ברודי הושווה לשחקנים כמו אל פצ'ינו ומרלון ברנדו בגלל מראהו הייחודי ושיטת המשחק שלו. הוא זכור גם בשל נשיקה שהדביק למגישת האוסקר האלי ברי אחרי שהכריזה עליו כזוכה בפרס אוסקר לשחקן הראשי הטוב ביותר. הוא הופיע בתוכנית המערכונים הקומית "סאטרדיי נייט לייב" ב-10 במאי 2003, שהייתה עבודתו הטלוויזיונית הראשונה, אך לאחר מכן הודח מהתוכנית משום שאלתר את הכנסת המוזיקאי האורח שון פול. הופעות טלוויזיוניות אחרות כוללות את תוכנית ה-NBC "Today" וב-MTV בתוכנית המתיחות של אשטון קוצ'ר "פאנק'ד".

אחרי הצלחת הסרט "הפסנתרן" הופיע בסרטים שונים. הוא גילם את נוח פרסי בסרט המתח מ-2004, "הכפר" שבויים והופק על ידי מ. נייט שאמלאן, גילם את ג'ק סטארקס במותחן הפסיכולוגי מ-2005, "החליפה", ואת המחבר ג'ק דריסקול בסרט "קינג קונג" גם הוא מ-2005.

בשנת 2011 שיחקו בסרטו של וודי אלן "חצות בפריס", בסרט גילם את סלבדור דאלי לצידם של אוון וילסון ורייצ'ל מקאדמס. בהמשך השנה שיחק בסרט הדרמה "מורה מחליף", כאשר גילם את המורה המחליף הנרי בארת'ס.

בשנת 2014 שיחק בתפקיד ראשי בסרט האמריקאי-בריטי-גרמני "מלון גרנד בודפשט", זוכה 4 פרסי אוסקר, שביים, כתב והפיק וס אנדרסון בהשראת כתביו של שטפן צווייג.

בשנת 2017 שיחק בעונה הרביעית של הסדרה הבריטית "כנופיית ברמינגהאם" ברשת BBC, כאשר גילם מאפיונר ניו-יורקי שמגיע לנקום במשפחת שלבי.

משנת 2022 מגלם ברודי את מאמן הכדורסל האגדי פט ריילי בסדרת הדרמה "לייקרס: קבוצה מנצחת" שמביים אדם מקיי לרשת HBO.

השתתף בפרסומת לקוקה-קולה ובקליפ השיר "A Sorta Fairytale" של הזמרת טורי איימוס.

ב-2024 השתתף בסרט "הברוטליסט", העוסק בשורד שואה שהיגר לארצות הברית לאחר שהצליח לברוח מפולין לאחר מלחמת העולם השנייה. על תפקיד זכה בפרס אוסקר לשחקן הטוב ביותר, פרס גלובוס הזהב לשחקן הטוב ביותר - סרט דרמה, פרס באפט"א לשחקן הטוב ביותר בתפקיד ראשי ופרס איגוד מבקרי הקולנוע האמריקאי לשחקן הטוב ביותר.

באפריל 2025 נכלל ברשימת "טיים 100" לשנת 2025 בזכות יכולתו לשלב מיומנות משחק עם עומק רגשי ואותנטיות, כפי שבא לידי ביטוי בתפקידו בסרט "הברוטליסט", שהציב אותו כאחד מגדולי השחקנים בדורו.

 חיים אישיים 
בשנים 2006–2009 היה בזוגיות עם השחקנית והדוגמנית הספרדייה אלזה פטקי. מאז פברואר 2020 הוא במערכת יחסים עם מעצבת האופנה והשחקנית האנגלייה ג'ורג'ינה צ'פמן.

בשנת 1992 הוא נפצע קשה בתאונת דרכים, כשהאופנוע שרכב עליו הוטל מעל מכונית והתרסק במעבר חציה.

פילמוגרפיה
+שנהסרטתפקידהערות1989סיפורי ניו יורקמל1991הילד שבכה כלבהאדי1993מלך הגבעהלסטר סילברסטון1994מלאכים באזור השערדני המרלינג1995Ten Bennyריי דיגלובאני1996הקליערובי שטייןסולו - המתנקש המושלםד"ר ביל סטיוארט1997הפעם האחרונה בה ביצעתי התאבדותבןThe Undertaker's Weddingמריו בליניאני, אמא והמאפיה היהודיתארני פינקלשטיין1998Restaurantכריס קלוואימועמד פרס אינדפנדנט ספיריט לשחקן הטוב ביותר (אנ') (2000)הקו האדוםקפטן ג'פרי פייפ1999הקיץ של סאםריצ'י טרינגלהחטיפההארי הודיניליברטי הייטסואן קורצמן2000לחם ושושניםסם שפירופרחים בשדה הקרבקייל מוריס2001אהבה בדרך הקשהג'ק גרייסהתכשיטהרוזן ניקולס דה לה מוט2002למצוא את הקולסטיבן שויכטהפסנתרןולדיסלב שפילמןזוכה פרס אוסקר לשחקן הטוב ביותר
זוכה פרס סזאר לשחקן הטוב ביותר

מועמד לפרס באפט"א לשחקן הטוב ביותר בתפקיד ראשי

מועמד לפרס גלובוס הזהב לשחקן הטוב ביותר - סרט דרמה

מועמד לפרס האקדמיה האירופית לקולנוע לשחקן הטוב ביותר

מועמד לגילדת מבקרי הקולנוע של רוסיה לשחקן הזר הטוב ביותר

מועמד לפרס גילדת שחקני המסך לשחקן הטוב ביותר בתפקיד ראשי2003הבלש המזמראיש מסתורין ראשון2004הכפרנוח פרסי2005החליפהג'ק סטרקסקינג קונגג'ק דריסקול2006הוליוודלנדלואיס סימו2007רכבת לדארג'ילינגפיטר ויטמן2008התשוקה שבפניםמנואל "מנולט" לורינו רודריגז סאנצ'זהנוכלים בלוםבלוםקאדילק רקורדסלאונרד צ'ס2009ג'יאלוהבלש אנזו לאביהגם מפיקאיחויקלייב ניקולימר שועל המהוללריקיטדיבוב2010תיכון בראש טובאדוארד "אד המטורף" אייביוטורפיםרויסהניסויטראביסמרוסקגברגם מפיק בפועל2011מורה מחליףהנרי ברת'סגם מפיק בפועלחצות בפריססלבדור דאלי2012בחזרה ל-1942תיאודור ה. וייט2013אפליקציה לא נאותההארי הפלרטטןגם תסריטאיגוף שלישיסקוט לורי2014מלון גרנד בודפשטדמיטרי דזגוף-אונד-טקסיסשוד אמריקאיפרנקי קליגם מפיק בפועל2015Dragon BladeטיבריוסStone Barn Castleסרט דוקומנטרי; במאי, מפיק ומלחיןBacktrackפיטר באוורספטמבר בשיראזאייזק אמיןגם מפיק בפועל2016לילות מנהטןפורטר וורןגם מפיק2017Bullet Headסטייסי2018Air Strikeסטיב2021Cleanקליןגם תסריטאי, מפיק ומלחיןהכרוניקה הצרפתיתג'וליאן קדזיו2022בלונדיניתארתור מילרEmperorקרל החמישי, קיסר האימפריה הרומית הקדושהתראו אותם רציםליאו קופרניק2023בין הצלליםלווקאסטרואיד סיטישוברט גריןגבריות (אנ')דןגן עדן של טעויותצ'אד לוקס2024הברוטליסטלאסלו טות' זוכה פרס אוסקר לשחקן הטוב ביותר
 זוכה פרס גלובוס הזהב לשחקן הטוב ביותר - סרט דרמה
 זוכה פרס באפט"א לשחקן הטוב ביותר בתפקיד ראשי
 מקום שני בפרס איגוד המבקרים האמריקני לשחקן הטוב ביותר
 מועמד פרס גות'הם להופעה הראשית הטובה ביותר
 מועמד פרס סטלייט לשחקן הטוב ביותר בסרט קולנוע - דרמה2026Emperorקרל החמישי, קיסר האימפריה הרומית הקדושהTBAThe Salamander Lives Twice

 טלוויזיה 
+שנהסדרהתפקידהערות1988Home at Lastביליסרט טלוויזיהAnnie McGuireלני מקגווירפרק: "Annie and the Brooklyn Bridge"1994Rebel Highwayסקיניפרק: "Jailbreakers"1999Split Screenהאריפרק: "Waiting for Star Wars"2014הודיניהארי הודינימיני-סדרה; 2 פרקים
מועמד פרס אמי לבידור בפריים טיים לשחקן ראשי במיני סדרה או בסרט טלוויזיה (אנ') (2015)

מועמד פרס גילדת שחקני המסך לשחקן הטוב ביותר במיני-סדרה או בסרט טלוויזיה (אנ') (2015)2015פריצת דרך (אנ')קריינותפרק: "Decoding the Brain"
מועמד פרס אמי לבידור בפריים טיים לקריין הטוב ביותר (אנ') (2016)2016Diceעצמופרק: "Ego"2017כנופיית ברמינגהאםלוקה צ'נגרטהתפקיד ראשי (עונה 4); 6 פרקים2021Chapelwaiteקפטן צ'ארלס בוןתפקיד ראשי; 10 פרקיםיורשיםג'וש אהרונסון2 פרקים
מועמד פרס אמי לבידור בפריים טיים לשחקן אורח בסדרת דרמה (אנ') (2022)2022לייקרס: קבוצה מנצחתפט רייליתפקיד ראשי; 10 פרקים2023פוקר פייססטרלינג פרוסט ג'וניור2 פרקים

תפקידים בתיאטרון
שנההצגהדמותמיקוםהערות2024הפחד מ-13ניק יאריסמחסן דונמר, וסט אנד מועמד פרס לורנס אוליבייה לשחקן הטוב ביותר 

קישורים חיצוניים

 אתר מעריצים של אדריאן ברודי




הערות שוליים

קטגוריה:אמנים שעל שמם כוכב לכת מינורי
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:מפיקי קולנוע יהודים אמריקאים
קטגוריה:זוכי אוסקר: השחקן הטוב
קטגוריה:זוכי פרס סזאר
קטגוריה:בוגרי קווינס קולג' (ניו יורק)
קטגוריה:בוגרי אוניברסיטת סטוני ברוק
קטגוריה:בוגרי האקדמיה האמריקאית לאמנויות הדרמה
קטגוריה:אמריקאים ממוצא יהודי-הונגרי
קטגוריה:אמריקאים ממוצא צ'כי-יהודי
קטגוריה:אמריקאים ממוצא פולני-יהודי
קטגוריה:אמריקאים שהופיעו ברשימת טיים 100
קטגוריה:יהודים שהופיעו ברשימת טיים 100
קטגוריה:אמריקאים שנולדו ב-1973